khistorydata/jeongjo-sjw-relations huggingface dataset:
정조 11년
洪文泳以備邊司言啓曰卽伏見慶尙右道暗行御使鄭大容別單則以爲抄飢之法以家座成冊爲主而漏籍殘氓朝東暮西居停無所抄集之方旣無可憑顚連之患蓋多自取當初漏籍專爲免役之計而到今行乞反怨抄飢之疎若使面里任掌必於月終以某村某家之流寓幾人移居幾人這這報來而及當式年無論單丁挾戶皆令入籍則飢口自可照檢籍法因此申明爲辭矣帳籍之法至爲嚴重朝家之飭前後何如而守令矇不致察虛實每患相蒙良丁隱漏之弊流亡白徵之歎反復相因公私俱病及至設賑抄飢之際則漏籍窮殘之類自不得不呈身丐活雖曰渠罪亦足矜憐是以善於爲治者輒於飢荒之年盡其方便之策漏戶隱丁坐而得之而又無査括之擾繡啓所論蓋亦出於因此申明之意也況其移來移去之這這報來實非新創自是舊法苟能修明於此則何患乎籍法之不嚴乎以此嚴飭道臣知委列邑另各修擧俾無歸於一番例飭而止且就今年飢案中別爲錄置其無籍之戶以作來頭立籍時考據之道亦以此行會諸道何如傳曰允
정조 11년
洪文泳以備邊司言啓曰卽見慶尙左道暗行御史鄭大容別單則以爲還穀之不實最是嶺邑之痼弊大米則半租半米租亦幾皆虛殼大豆則沙土相雜若舂一斗之租僅出一升之米似此麤劣何以爲農糧賑資乎若値豐歲捧上必使精穀輸納先自吏鄕以及村里則民情初咈縱有一時之怨倉儲還分將見嗣歲之效繼玆以往道伯時送親裨反閱倉儲考其精劣等其殿最爲辭矣還穀不實固是諸道之通患而嶺南爲尤甚蓋其穀簿最多而積弊已痼苟非剛明任怨之守令則鮮能自拔於因循之俗只冀無事於彌縫之政米半爲租租又虛殼將所以利民而適足以病民農時種糧之乏固已可悶賑穀簸揚之縮果將何歸繡啓論列皆是實際而其所撟救之道亦不出於反閱殿最等事然抽栍反庫歲輒修啓則反閱之法非不嚴也冬夏考績糶糴居一則殿最之法非不嚴也法不徒行弊自依舊若究其所以然之故則太半動於一時之毁譽擧皆忽於前頭之利害大抵擇其精實終始不解則衆怨沸騰殆難堪過不計麤劣姑息爲事則闔境稱頌且易了當故轉相效尤自謂目前之幸而殊不知造次之民情互異畢竟之工拙自判譽反爲怨毁反爲頌此箇事理瞭如指掌繡啓所謂縱有一時之怨將見嗣歲之效者言約而盡矣第以此意分付道臣申明知委於諸長吏俾知其所擇然後反閱精劣黜陟幽明毋使積弊去益沈痼以致現發罪上添罪之地何如傳曰允
정조 11년
沈豐之以禮曹言啓曰卽接貞陵令所報則本陵參奉鄭在中以身病呈旬吏曹已過三朔今此端午祭享時萬無進參之勢云莫重祭享兩官不可不備參奉鄭在中今姑改差其代卽令該曹口傳差出以爲備員將事之地何如傳曰焉敢若此此草記勿施可也
정조 11년
徐有成以義禁府言啓曰因知義禁李在簡所啓大逆不道罪人洋海母阿只連豐川椒島爲婢弟錦得富寧府爲奴妹福惠雲山郡爲婢妹淑惠陽德縣爲婢祖正中以年九十免坐謀逆同參罪人漢敬父溪淸緣坐處絞母溪佑長鬐縣爲婢謀逆同參罪人泰守弟就成熊川縣爲奴妻處女丹城縣爲婢大逆不道罪人匡運兄興運珍島郡爲奴姪程萬鏡城府安置竝令擧行事擧條啓下矣右罪人等竝令刑曹押送于各其配所而謀逆同參罪人漢敬父溪淸時囚於安州獄依例發遣府都事與地方官眼同處絞之意敢啓傳曰知道
정조 11년
朴天衡以義禁府言啓曰淸道前郡守鄭昌期梁山前郡守李進膺比安前縣監南麟耉等拿處事傳旨啓下矣鄭昌期今方待命卽爲拿囚李進膺南麟耉等俱在任所云依例發遣府羅將拿來何如傳曰允
정조 11년
朴天衡以義禁府言啓曰時囚罪人沈鉁以草記照律事命下矣沈鉁慶尙道暗行御史鄭大容書啓內錢還租爲七千餘石擅分牟爲六千六百石虛留立本牟三千石而所謂虛留立本段賑資自備錢一千兩富民願納錢二千兩合三千兩以牟三千石措備樣瞞報巡營以其錢分給還民牟一石定價一兩立本而以留庫牟三千石歸於賑穀其所用意有未可知漕倉分給米九十石不待漕船之到泊京江以柴炭價先下而每石以十兩或九兩發賣以三兩立本人吏復戶一百結以九百兩買取每結收租六十斗或捧錢二十兩而六十斗租時價爲十八兩民之所納比前倍入而官之取剩殆近千兩至於雜犯私贖尤是大違公法松枝栗藪之侵斫者皆令降定官隷以廣差役之路而雇人送京新入廳例其費不些犯釀之現捉私屠之傳聞訟牒之煩訴喪制之失宜者皆有贖錢橫侵於頷顑之類收取其零瑣之物而或以助上京使令盤纏之費或以備隨行官屬帖給之資名色不正聽聞有駭醉杖多濫或緣鼾睡之莫省訟氓自阻輒患推閱之捧債大小民情咨怨朋興臣於出道之日或捉踏印文書或捧該吏供辭而仍爲封庫贖錢段從其已現發者一一推給其反弄國穀侵虐小民之罪令攸司稟處罪取考律文則大明律制書有違條有曰凡奉制書有所施行而違者杖一百大典通編倉庫條有曰還上虛錄守令徒三年定配又五年禁錮大明律對制上書詐不以實條有曰若報上不以實者杖八十徒二年那移出納條有曰凡各衙門收支錢糧等物若監臨主守不正收正支那移出納還充官用者竝計贓準監守自盜論罪止杖一百流三千因公擅科斂條有曰凡有司官吏非因公務科斂所屬財物者計贓以不枉法論官吏受財條有曰不枉法贓一百二十貫之上罪止杖一百流三千里名例有曰二罪以上俱發以重者論罪各等者從一科斷大典通編推斷條有曰犯私罪杖一百以上決杖告身盡行追奪雜令條有曰王府決杖者代以金贖云矣沈鉁從重論從一科斷杖一百收贖告身盡行追奪全羅道咸悅縣流三千里定配而以繡啓內辭意具罪目依例發遣府羅將押送配所何如傳曰允如有功議各減一等日前上京守令入侍知其篤老侍下且聞無兄弟獨身云定配依例收贖然則李英澤宜無異同一體收贖可也
정조 11년
朴天衡以義禁府言啓曰沈鉁杖一百收贖告身盡行追奪全羅道咸悅縣流三千里定配事照律草記批旨內如有功議各減一等日前上京守令入侍知其篤老侍下且聞無兄弟獨身云定配依例收贖然則李英澤宜無異同一體收贖事命下矣沈鉁祖珙揚武原從功臣永安尉外玄孫云功議各減一等杖九十收贖告身書行追奪徒二年半定配而沈鉁母年七十六和順縣遠地定配罪人李英澤母年七十二竝無兄弟獨身云依律文收贖而李英澤已爲發配所到處放送事發關分付之意敢啓傳曰知道
정조 11년
洪文泳以御營廳言啓曰本廳千摠柳文植身病甚重勢難察任改差何如傳曰允
정조 11년
朴天衡以義禁府言啓曰鄭宇淳定配則分揀杖一百收贖告身盡行追奪事草記批旨內如有功議各減一等事命下矣鄭宇淳十代祖蘭宗佐理功臣永安尉異姓五寸親云功議各減一等杖八十收贖奪告身三等之意敢啓傳曰知道
정조 11년
朴天衡以刑曹言啓曰頃因義禁府啓目逆賊明謙妾富寧定配阿只長鬐定配阿只連潛自換配委折發關兩道嚴訊覈得報來後稟處事草記蒙允行會兩道矣卽接咸鏡監司鄭民始移文則以爲罪人阿只處施威嚴問則招內渠以鏡城人年今二十八名則阿只的實至於配所邑當初中部都事來到渠家渠及阿只連等捉出庭畔各問居住名字年歲故渠則名以阿只年歲則二十八居住則鏡城云阿只連則以院洞女年今二十六云云而老婢居間傳告之時阿只連之居住以渠居住眩亂指告似有此相左之端而渠旣緣坐防守嚴截元無外人相通之事發配三四日後富寧赴配之說始爲得聞豈有謀議換配之理乎云而一辭發明旣無可執之跡又無可質之證罪人旣是狀聞移配者故依刑曹關移配泗川縣卽令發送云慶尙監司金尙集移文則以爲罪人阿只連處嚴訊究問則招內渠以京中院洞之人時年二十六歲本名卽鳳顯而自該部花名時渠則昏倒不省不自道名明謙家婢輩渠自作名以阿只阿只連置付於成冊中故被囚後以不得辨名爲言則部屬以爲各名下旣塡年歲若從年歲而應答則必無相左云矣及其移送刑曹以阿只連二十六歲呼出而渠是二十六歲故認以阿只連爲渠之名而出來當初發配時某人之某邑定配無由知得渠於發程之日乍聞配所定於嶺南而阿只之定配於富寧今因問目始得聞知方其赴配之際旣不得相見則有何換配之謀乎此必是花名時誤錄年歲致此換配之擧云阿只連本鄕旣是京城而又爲二十六歲則其所換配明白無疑此必當初錄囚時不能區別於阿只阿只連之名換錄年歲於卄六卄八之間致有此換配之擧云矣逆孥散配法意嚴重則今此換名換配之擧誠是古無今無之事揆以法綱誠極驚駭今以兩道査實移文見之則當初花名之時名字旣已換錄居住又復換塡遂使逆孥之孽妾至配本鄕之鄰邑者莫非部官誤錄之致今旣行査兩道之後益著部官不察之失富寧府爲婢罪人阿只前已移配更無可論而當初花名之該部官員更令該府拿問勘處何如傳曰觀此草記國綱所在萬萬駭然當該部官依草記令該府更爲拿囚嚴勘可也
정조 11년
朴天衡以刑曹言啓曰今月初一日動駕時猥濫擊錚人金致禧照法嚴勘事蒙允矣取考律文則大典通編訴冤條有曰事係微細可呈該司而冒濫上言事理重者依上書詐不以實律論杖一百徒三年罪人金致禧以其父之給債未捧事冒濫煩籲不可不嚴勘依此律決杖一百後黃海道遂安郡徒三年定配卽爲押送之意敢啓傳曰知道
정조 11년
禁府啓目密陽前府使沈鉁原情云云以繡啓內辭意出問目嚴問則其所納供半吐半呑惟事漫漶泛稱遲晩究厥罪狀極爲痛惋所當請刑是白乎矣旣有捧草供以入之命上裁何如判付啓頃日見於上京守令入侍時始知其面意或了了繡啓論列若是浪藉不可不嚴處待明朝草記照律爲良如敎
정조 11년
禁府啓目宣傳官李周鳳兵曹正郞權漢緯都摠都事金光白等原情云云傳旨內辭緣泛稱遲晩所當請刑是白乎矣旣有捧草招以入之命且李周鳳金光白等段宣傳官都摠都事勿爲請刑載在大典通編上裁何如判付啓傳曰竝只付過放送爲良如敎
정조 11년
丁未五月初三日巳時上御重熙堂同副承旨入侍時同副承旨曺允大假注書李德鉉記事官李相璜金祖淳以次進伏訖上命書傳敎曰職在論思無不可言之事而昨日事不可但以關國綱後弊言區別處分似近如何漫漶究竟也自不妨當該上下番爲先遞差前校理金履翼明月萬戶除授前修撰宋翼孝濟物萬戶除授皆令當日辭朝其中渡海邊將則愆期到任者當卽其地定配以此嚴飭時任萬戶遞付京職上曰惠慶宮進服加減歸脾湯依前方十貼製入命退承史以次退出
정조 11년
行都承旨沈豐之坐左承旨洪文泳坐直右承旨朴天衡坐直左副承旨李益烍坐右副承旨申耆差祭同副承旨李敏采差祭注書金孝建仕一員未差假注書李德鉉仕直事變假注書李顯秀仕
정조 11년
傳于沈豐之曰右承旨馳詣健元陵奉審摘奸局內諸陵一體奉審摘奸永祐園亦爲奉審摘奸以來
정조 11년
朴天衡啓曰大司憲黃昇源執義李思祚呈辭掌令崔景岳閔彝顯持平朴載淳宋煥基俱在外監察茶時之意敢啓傳曰知道
정조 11년
朴天衡以都摠府言啓曰今日入直內三廳武兼禁軍及軍兵等當爲中日習射而國忌正日相値不得爲之之意敢啓傳曰知道
정조 11년
朴天衡啓曰禁衛營將官來言今日本營軍兵日次私習云矣敢啓傳曰知道
정조 11년
朴天衡啓曰御營廳將官來言今日本廳軍兵日次私習云矣敢啓傳曰知道
정조 11년
傳于沈豐之曰傳香承旨入侍
정조 11년
傳于洪文泳曰左承旨入侍
정조 11년
傳于沈豐之曰昨日坐直承旨入侍
정조 11년
承旨前望單子入之申大升權洪仁浩落點
정조 11년
兵曹口傳政事副司直單徐鼎修
정조 11년
傳于沈豐之曰違招及在外承旨許遞前望單子入之待下批牌招察任
정조 11년
承旨前望單子入之李益烍申耆李敏采落點
정조 11년
傳于朴天衡曰大臣備局有司堂上吏兵判御史明日來待
정조 11년
傳于朴天衡曰御史入侍
정조 11년
朴天衡啓曰假注書李德鉉身病猝重勢難察任今姑改差何如傳曰允
정조 11년
傳于沈豐之曰都承旨馳詣宗廟永禧殿奉審摘奸右副承旨馳詣毓祥宮景慕宮奉審摘奸以來
정조 11년
傳于沈豐之曰茂山胡尙德事令人至今歎賞蹈海之忠無愧古人後孫之特命收錄留京付料已有先朝成命在今日追述之道豈敢不遵守聖意今因上言回啓旣覺得此後胡氏後孫如無見授祿窠不待下敎直爲給料如別付料事一遵定式施行子孫中一人卽令軍門待窠調用後草記事一體分付
정조 11년
沈豐之以奉常寺都提調言啓曰東籍親耕田所種大麥小麥兩種今五月望間當爲成熟之意敢啓傳曰攝刈
정조 11년
朴天衡以訓鍊都監言啓曰本局從事官鄭大容奎章閣進具膺尹達東李宅源俱爲差祭今日省記無以推移依例以把摠代直之敢啓傳曰知道
정조 11년
朴天衡以義禁府言啓曰李英澤之罪止收牒終涉太寬限年禁錮年限令該府傍照可據之例指一草記事命下矣今此李英澤限年禁錮之命特出於深懲不法以勵列邑之至意而禁錮年限歷考律文未有可以明據者惟大典通編徭役有曰大同儲置米犯用者七年禁錮云儲置米犯用亦係入己則比之賣卿稍似爲近李英澤傍照此律七年禁錮何如傳曰允
정조 11년
朴天衡以禁府言啓曰時囚待判下皆令草記議處照律事命下矣時囚罪人金宗淵緩於治盜酷於徵債供職無狀卽此可見以此照律取考律文則大明律不應爲條有曰不應得爲而爲之事理重者杖八十大典通編推斷條有曰犯私罪杖八十奪告身三等犯枉法受贓外笞杖竝收贖云矣金宗淵杖八十收贖奪告身三等放送尹長烈田稅代捧養戶防納雖云或欲矯弊或因謬習而其奉職不審之罪在所難免以此照律罪取考律文則大明律因公擅科斂條有曰有司官吏因公擅自科斂所屬錢糧者杖六十大典通編推斷條有曰犯私罪杖一百決杖告身盡行追奪雜令條有曰王府決杖者代以金贖云矣尹長烈從重論杖一百收贖告身盡行追奪放送鄭宇淳倉逋不察旣係不職刑具違式亦屬非法此已可駭況御史奉命事體之重果爲何如而爰辭噴薄顯加凌藉其在尊朝廷整紀綱之道不可不嚴懲而判付內旣有本律外加等之敎以此照律取考律文則大明律錢糧互相覺察條有曰若係官錢糧已出倉庫而失覺察者杖一百制書有違條有曰凡奉制書有所施行而違者杖一百名例有曰二罪俱發罪各等者從一科斷大典通編推斷條有曰犯私罪杖一百決杖告身盡行追奪雜令條有曰王府決杖者代以金贖云矣鄭宇淳從一科斷杖一百收贖告身盡行追奪而本律外加一等杖六十收贖忠淸道韓山郡新谷驛徒一年定配而以議啓內辭意具罪目依例發遣府書吏押送配所何如傳曰允如有功議各減一等至於鄭宇淳雖有加等之命徒配則異於告身一等之爲二等事未免太過定配則分揀
정조 11년
朴天衡以義禁府言啓曰金宗淵杖八十收贖奪告身三等尹長烈杖一百收贖告身盡行追奪鄭宇淳杖六十收贖告身盡行追奪忠淸道韓山郡新谷驛從一年定配事照律草記批旨內如有功議各減一等至於鄭宇淳雖有加等之命徒配則異於告身一等之爲二等事未免太過定配則分揀事命下矣金宗淵十一代祖守溫佐理功臣云功減一等杖七十收贖奪告身二等尹長烈八代祖斗壽扈聖功臣云功減一等杖九十收贖奪告身四等鄭宇淳定配則分揀杖一百收贖告身盡行追奪之意敢啓傳曰知道鄭宇淳如有功議各減一等可也
정조 11년
禮曹啓目粘長連白履章上言其祖壽峻有卓異之行宜施贈職之典而道臣査啓方在吏曹令吏曹詳考稟處何如判付啓該曹之尙不擧行殊可訝也贈職待後政施行事分付爲良如敎
정조 11년
禮曹啓目粘議藥同參李行訥上言其曾祖知事時聖孝行實蹟有無令京兆待明年歲首報來後稟處何如判付啓其矣曾祖故醫官李時聖效勞三朝至蒙世醫之隆褒兺不喩丁酉一疏聞猶懍然加之在家行誼如是篤厚此正忠孝無二致前次屢見祈懇之單而尙未許施不可無階梯故耳今則已經食物之典雖準施所願似不至屑越故醫官李時聖特許棹楔其孫方在內局時聖丁酉疏及事蹟使之持來提調入侍率入爲良如敎
정조 11년
戶曹啓目粘茂山居幼學胡昌祖上言莫重料祿有難遽議許付置之何如判付啓別有傳敎以此施行爲良如敎
정조 11년
義禁府啓目李信祜原情云云問目內辭緣惶恐遲晩敎味白侤是白臥乎旀亦旣已捧供依例放送爲白乎旀情雖爲父事異訟冤兺不喩罪人防守法意非不嚴截而父子不相見旣非邦禁則許通與否自有道臣地方官煩徹天聽極涉猥越原情內辭緣置之何如判付啓依允爲旀此非干恩係是籲冤非逆屬則父子不相見旣非邦禁所載且與未出陸未減等尤有異焉以此判付分付放送仍以一本謄給其矣身處相考施行大抵李普行之尙今在謫非爲他也明義一部卽撑天亘地之大義理則伊時疏語忽地專攻大臣不顧忌器之嫌烏可無處分兺不喩伊後非不欲使之生越楸津而爻象轉益凌層義理未見益明乙仍于偏受苦狀獨留惡地者實由於歸咎無處之致如使在廷有協心講明之效則何必斷斷於年踰七十之一普行乎非予不宥卽世道之所使然其矣身處一體曉喩亦令見朝紙者知之
정조 11년
忠勳府啓目粘觀此鐵山裵聖哲上言內辭緣則正勳子孫勿侵軍役明有事目而猥煩天聽其無嚴之罪分付本道嚴刑懲礪何如判付啓無賄未頉致此煩籲此後段申飭僚堂俾勿如是屑越事一堂上知悉本事猥則猥矣非法典條令之外自本府懲治爲良如敎
정조 11년
刑曹啓目西部居良女李召史擊錚原情內辭緣置之何如判付啓觀於供辭多有疑端詳考文案以草記論理議處爲良如敎
정조 11년
刑曹啓目咸平居幼學李養直上言內辭緣勿施嚴刑定配何如判付啓本曹回啓雖出於嚴隄防之意事係爲先刑配分揀爲良如敎
정조 11년
刑曹啓目彦陽居私奴金太得上言內辭緣勿施何如判付啓晩昌本罪旣非死罪其妻之辦死果如上言則所施於丁乞之死罪者豈無參量於晩昌分付道臣使之詳覈虛實狀聞後稟處爲良如敎
정조 11년
刑曹啓目安岳居私奴奉才上言內辭緣上裁何如判付啓特爲放送爲良如敎
정조 11년
兵曹口傳政事白峙僉使單曺允大龍津萬戶單金履翼移授事承傳
정조 11년
丁未五月初四日卯時上御誠正閣右副承旨入侍時右副承旨朴天衡記事官金孝建李宗烈承膺祚以次進伏訖上曰何承旨傳香乎天衡曰右承旨傳香矣上曰傳香承旨都承旨持祭報府入侍賤臣承命出與右承旨洪文泳行都承旨沈豐之偕入進伏命豐之讀祭報府訖命書傳敎曰過處豈嫌消刻名雖外補甚於島置遠竄且因祭報府聞之三補中亦有曾經宮銜人云以此以彼宜有闊狹明月萬戶金履翼移授龍津鎭美錢僉使曺允大移授白峙鎭該鎭將遞付京職明月美錢鎭將亦令仍任又命書傳敎曰都承旨持祭報府入侍命退諸臣以次退出
정조 11년
丁未五月初四日辰時上御重熙堂左承旨入待時左承旨徐鼎修假注書李德鉉記事官尹行任金祖淳以次進伏訖上命書傳敎曰在外及有實故實病承旨竝許遞前望單子入之待下批牌招察任又命書傳敎曰違牌及差祭承旨許遞前望單子入之待下批牌招察任又命書傳敎曰守令不法不一其端而如賣鄕濫殺等事不可以襲謬言原情論此而不用一切之法大非刑期無刑之意鄭昌期事姑未出場如李英澤者雖因親年不得已收贖於遠配他邑倅之觀此處分者認以法禁爲稍弛從此將有無顧忌之慮沈鉁之反弄猶且禁錮況賣鄕乎英澤之罪止收牒終涉太寬前縣令李英澤限年禁錮年限令該府傍照可據之例指一草記命退承史以次退出
정조 11년
丁未五月初四日初更上御重熙堂御史入侍時右承旨朴天衡假注書李德鉉記事官李相璜金祖淳御史李書九以次進伏訖上謂書九曰前尙牧之貪何若是之甚耶書九曰臣承命下往之際已自江頭聞沈基泰三字而踰嶺以後則醜聲之入於臣耳者不一而足書啓所論只擧其槪耳上曰明日入侍爾當登筵今姑退去書九承命退出上命書傳敎曰課製亦試事未出榜之前他史官之替入自是常例右位二人縱諉閣直之須資亦値祭班之往參竝與兼史而不爲待令以致試員之破格冒入事之駭然莫此爲甚宗簿承文院四曹兼春秋等竝令該府拿問捧口招旣在實官不能檢飭不可以公故置而無警右位翰林李崑秀尹行任爲先從重推考館吏令該曹科治命退承史以次退出
정조 11년
行都承旨沈豐之坐左承旨洪文泳坐右承旨朴天衡坐直左副承旨李喆模坐右副承旨李東郁坐同副承旨李師濂坐直注書金孝建仕一員未差假注書李冕膺仕直事變假注書李顯秀仕
정조 11년
朴天衡啓曰初六日毓祥宮夏享祭齋戒初七日至初十日國忌齋戒正月十一日文孝世子小祥相値視事頉稟之意敢啓傳曰知道
정조 11년
朴天衡啓曰合辭方張之時憲府無詣臺之員事甚未安除在外外未肅拜呈告人員竝卽牌招何如傳曰允
정조 11년
洪文泳啓曰領議政金致仁左議政李在協右議政兪彦鎬有司堂上徐有隣李在簡吏曹判書尹蓍東兵曹判書金履素行副司直李柱國李敬懋御史李書九依下敎來待矣傳曰入侍
정조 11년
洪文泳啓曰假注書李冕應時無職名令該曹依例付軍職冠帶常仕何如傳曰允
정조 11년
以執義李思祚持平朴載淳牌不進罷職傳旨傳于洪文泳曰只推
정조 11년
朴天衛啓曰大司憲黃昇源執義李思祚持平朴載淳牌不進掌令崔景岳閔彝顯持平宋煥箕俱在外監察茶時之意敢啓答曰知道
정조 11년
以禮曹參議狀啓順陵役處待秋成擧行事傳于洪文泳曰依狀請施行事回諭
정조 11년
承旨前望單子入之尹尙東趙英鎭林錫喆落點
정조 11년
傳于沈豐之曰新除授承旨牌招察任
정조 11년
傳于沈豐之曰身病及未肅拜承旨許遞前望單子入之待下批牌招
정조 11년
有政吏批判書尹蓍東進參判李秉模牌不進參議李集斗牌不進同副承旨朴天衡進以李喆模李東郁爲承旨申大尹爲副校理魚用謙爲修撰金文淳爲右尹李觀秀爲潭陽府使金基正爲固城縣令申大淳爲三嘉縣監金在淳爲安義縣監學生白壽峻贈戶曹佐郞孝行卓異贈職事承傳
정조 11년
有政兵批判書金履素病參判金魯淳病參議柳誼入直進參知李夔病右副承旨洪文泳進副護軍柳枝蕃副司直金文淳沈有鎭申大升徐有成李亨元趙衍德李鼎運李益烍朴天行李翼晉權洪仁浩申耆李敏采李師濂副司果李仁蕃申載熙李厚生美錢僉使盧世甲明月萬戶洪潤祥仍任事承傳
정조 11년
傳于朴天衡曰違牌承旨許遞前望單子入之待下批牌招祭任
정조 11년
李喆模以禮曹言啓曰卽見慶尙右道暗行御使李書九別單則以爲固城縣故統營下吏許謙妻韓召史素有貞謹之行及夫死之七日托子女於其娣引刀自刎事在昨年四月而節烈特異鄕邑稱美此則臣所的知而取見民狀不差所聞合有褒美之典云矣蓋此韓召史以下吏之妻素有貞謹之行夫死七日引刀自刎節烈卓異見聞的實施以旌閭之典實合於闡微樹風之政而係干恩典臣曹不敢擅便上裁何如答曰依草記施行
정조 11년
李師濂以刑曹言啓曰全州前判官李宜耆在任時邑吏令秋曹捉來嚴刑究問事命下矣罪人崔昌彦吳性直等今纔捉來所當依傳敎擧行而今日以節祀日開坐不用刑明日以後連値齋日非有特敎勿拘則不得開坐用刑姑待無故日擧行之意敢啓答曰知道今日開坐嚴刑取招
정조 11년
李師濂以義禁府言啓曰尙州前牧使沈基泰令該府依贓吏例嚴囚今日開坐捧口招以聞事傳旨啓下矣凡係贓吏有特敎則具格囚南間前例皆然沈基泰依例具枷杻嚴囚南間之意敢啓傳曰知道
정조 11년
副司直李鎭恒疏曰伏以臣身病猝重末由奔走於將事之列而今此毓祥宮夏享大祭終獻官差定名帖來到而病狀如此不敢祗受玆敢冒萬死陳懇伏乞聖明亟令該曹卽爲變通之地公私幸甚臣無任屛營祈懇之至謹昧死以聞答曰省疏具悉疏辭依施
정조 11년
禁府啓目粘向前李宜耆待秋曹究竟更爲稟處何如啓依允又啓目向前曺命喆議處云云以此照律何如啓依允
정조 11년
正言宋民載啓曰請大靜縣爲奴罪人金壽賢更令王府設鞫嚴問依律處斷請爲奴罪人河翼龍亟命王府設鞫得情快正王法請金甲島爲奴罪人克觀古今島爲奴罪人克泰泗川縣定配罪人萬赫更令王府嚴鞫得情快正王法請恒善支屬亟命散配時謙兄弟竝投絶島以嚴隄防請巨濟府絶島安置罪人朴宗集亟令王府拿鞫得情施以當律請逆賊尙魯亟施孥戮之典請還發配所罪人宋迪中亟令王府拿來嚴鞫期於得情請申愷嚴鞫得情施以當律請罪人寧鎭亟令王府設鞫嚴問期於得情快施王章請島置罪人趙時偉亟令王府設鞫嚴問期於得情請島配罪人韓采亟令王府更加嚴鞫期於得情快施當律措辭見上答院曰不允
정조 11년
丁未五月初五日卯時上御熙政堂大臣吏兵判有司堂上御史入侍時行都承旨沈豐之左承旨洪文泳假注書李德鉉記事官李崑秀尹行任領議政金致仁左議政李在協右議政兪彦鎬吏曹判書尹蓍東兵曹判書金履素有司堂上徐有隣李在簡御史李書九以次進伏訖致仁等進前曰朝晝異候聖體若何上曰一樣矣致仁等曰王大妃殿氣候若何上曰一樣矣致仁等曰惠慶宮氣候若何上曰一樣矣上謂致仁等曰沈基泰事誠駭怪矣尙州巫女本四十名而至沈基泰爲數百名云似是不勝其才而寧有如許道理且聞御史昨日筵奏奉命出江已聞沈基泰三字而入嶺南之境則醜聲狼藉云此人素稱了了而貪婪豈如此之甚耶致仁曰出自侍從所爲若此辱朝廷大矣上命御史進前讀奏書啓訖上命吏兵判進前覆奏蓍東曰此慶尙右道暗行御史李書九書啓也尙州前牧使沈基泰兩載居官一是貪虐誅求不遺毫毛毒痡殆入骨髓移貿穀餘剩太租八百餘石錢一萬一千餘兩及兩年耗穀作錢剩錢俵災還起餘結代錢巫布上納餘錢諸條合三千餘兩都歸私橐妖妓專寵淫女告密賂門許開利竇多岐訊囚而別造違式之杖平民而濫試治盜之刑尤係不法自有當律令攸司從重勘斷爲請沈基泰令該府拿問定罪何如上曰觀於書啓聞其筵奏如許箕斂如許偸弄卽近來所未聞者此而不施懲一之擧則何以戢他而勵後出自近密有此干科究厥所爲節節駭痛況以繡衣銜命本道未久而身自犯法不少畏忌卽此可謂罪上添罪何待臺啓行査爲先令該府拿來依他贓吏例嚴囚開坐捧口招以聞可也出擧條蓍東曰此慶尙右道暗行御史李書九書啓也觀察使金尙集志切報效心愈謹約務持大體治尙周便節省災歲營穀不劃於沿邑懷保窮民賑政遍察於山郡爲辭而道臣體重今姑置之其外昆陽郡守洪龍運泗川縣監沈能寬咸安郡守張齊斗陜川郡守李彦植尙州牧使洪元燮星州牧使鄭華淳晉州牧使金履銈昌原府使李元謙巨濟府使金爀居昌府使趙宅鎭善山府使李正模草溪郡守李廷範漆原縣監宜寧縣監洪善養高靈縣監朴升壽開寧縣監李義肅咸昌縣監柳秉均聞慶縣監金履鎬延豊縣監鄭涑忠州牧使李在亨陰竹縣監崔在修陽智縣監韓光傳龍仁縣監李牧永廣州府尹李泰永以三路沿邑守令或時未赴任或新莅日淺或小褒而未有優異之績或略毁而別無顯疵之政竝令姑置之何如上曰依爲之出擧條蓍東曰此慶尙右道暗行御史李書九書啓也熊川縣監黃世中柔善或過束濕加勉爲辭鎭海縣監閔修益衙客干政瑣謗入聞爲辭竹山府使申潚曾聞訟民之或滯爲辭三邑守令分付兩道道臣當此考績之月另行按廉之政大則論貶小則察飭俾無彰癉不中民邑受弊之地何如上曰依爲之出擧條蓍東曰此慶尙右道暗行御史李書九書啓也金海前府使李邦榮疎荒政而專減飢口虛倉簿而曲貸逋吏猾狡用事賣鄕貽譏治盜而額上烙印大是駭擧貸錢而民間立本亦乖法意其罪狀令攸司從重勘處爲請李邦榮御史雖已封庫論其所犯不可罷黜而止令該府拿問定罪陜川前郡守朴仁榮火稅加徵奸吏因此藉口倉穀移貿餘利自歸染指法外用刑春後捧糴貧富俱困怨讟朋興賑政則首尾七等一不饋粥其罪狀令攸司從重勘斷爲請朴仁榮時帶潭陽府使之任爲先改差令該府拿問定罪三嘉縣監金啓淳盃酒妨政嬖屬招權虛擁倉簿一任奸吏之塗竄假補賑穀未免富民之勒徵其罪狀令攸司從重勘處爲請安義縣監朴師郯政委猾吏謗由嬖妓營俵還納而賑穀則增數瞞報倉逋莫察而虛穀則廉價貿充訊杖之未準尺度枷棍之竝無刻誌合有譴責爲辭兩邑守令竝先罷後拿昆陽前郡守趙雲履俵災結而民多白徵之怨給錢還而吏有私貸之弊歲末催科法外施罰一邑含羞四隣傳笑爲辭泗州前縣監金胤行昨秋還上太半虛錄所捧之穀又極麤劣分糴之闕巡播種之愆期職此之由其罪狀令攸司稟處爲請趙雲履金胤行竝令該府處之固城縣監李普天吏奸當戢莫曰痼弊之難祛爲辭該守令則罷黜何如上曰依爲之出擧條蓍東曰慶尙右道暗行御史李書九書啓中統制使及閫帥邊將令兵曹稟處何如上曰依爲之出擧條履素曰此卽慶尙右道暗行御史李書九書啓而有入侍稟處之命矣卽見其書啓則前統制使柳鎭恒廉聲不聞怨言喧騰漁稅莫禁猾吏之疊徵營需一任奸吏之濫捧饑口減削穀品麤劣雖有私賑之名不過應文之擧三南句管米別餉米許多穀物立本取剩亦沒歸屬揆以公法俱合重勘此猶屬薄物細故二月初四日乘船駕水選妓徵歌校卒駭歎傳說喧藉國服在身任情遊衍聽聞所及誠可痛惋其罪狀宜令攸司稟處云矣柳鎭恒之罪狀繡啓論列極其狼藉公穀則冒法取剩賑政有名無實事體所在誠甚駭然而至於遊衍一事苟有是也不可以人理責之聞來萬萬驚惋査實置法不容但已柳鎭恒令該府拿來嚴覈從重勘斷何如上曰依爲之出擧條履素曰此卽慶尙右道暗行御史李書九書啓也慶尙前兵使金廷遇雖曰營卒之有譽別無特異之奬薺浦萬戶韓時佐大體固好永登萬戶朴宗鎬曠務旣警云則微瑣之疵固無足深責竝姑置之何如上曰依爲之出擧條十二行刀割致仁曰臣於李義行照律判付公罪勘放之敎竊有愚見奏御文字事體嚴重邊臣狀啓非他人所敢私自追改至於借印潛踏尤涉可駭藉令自前或有如此之事現發則其罪大矣固不可以公罪論況借印之鄭濂旣勘以流典則潛踏之義行罪豈有異同乎臣謂李義行依該府勘律施行恐不可已事關刑政故敢達矣上曰依爲之出擧條致仁曰頃因關西繡衣李崑秀別單覆奏自上或慮亟徐之失宜且悶西俗之凌分至有更詢後草記之擧聖念所及孰不欽歎今之道臣出自崇班任怨擧行宜倍他人而得見其狀本下者大違始料盛稱謬例或曰行不得之事或曰無奉行之路至於已經將校之一倂還充本非草記中語殆同問東而答西大抵是推托不當之意耳已不勝慨然而苟其意見不合則更請稟處以竢朝令無所不可而直以成命之下未克奉承結辭者語涉無難殊非藩臣之體朝廷之不尊未必不由於此等平安監司李命植從重推考毋論鄕任校院任納賂圖帖者依前關辭一一査出修成冊報本司之意更爲分付何如上曰依爲之至於亟徐闊狹之方旣有本司草記回啓者不必更爲分付使之依草記施行可也出擧條致仁曰義州府尹李祖源赴任旣久且有至切之情理云今姑改差何如上曰依爲之出擧條致仁曰次對時諸宰有可稟之事則先與大臣相議後陳達自是規例而近來則不然此必未諳故事而然也自今申飭使之遵舊何如上曰依爲之出擧條有隣曰臣於繡衣書啓中反作穀物事適有愚見敢此仰達矣所謂反作穀物一番綻露守令抵法之後仍置未捧便歸烏有事面之乖當不但可惜而已今年諸道繡衣所摘發反作穀不下屢萬包此而襲謬誠甚無謂臣意則分付該道嚴飭各其邑別爲錄置待秋成盡數收捧俾無混同消融之弊何如上曰大臣之意何如領議政金致仁曰惠堂所奏儘然而待秋成準捧後枚報備局之意一體分付好矣上曰依爲之出擧條上曰政官牌招開政出榻敎命退諸臣以次退出
정조 11년
行都承旨尹承烈坐左承旨洪文泳坐右承旨朴天衡坐左副承旨洪義榮牌不進右副承旨李喆模坐同副承旨李師濂坐直注書金孝建仕一員未差假注書李冕膺仕直事變假注書李顯秀仕
정조 11년
傳于洪文泳曰左承旨馳詣受香所奉審摘奸以來
정조 11년
朴天衡啓曰大司憲黃昇源執義李思祚呈辭掌令崔景岳閔彝顯持平宋煥箕俱在外持平朴載淳未肅拜監察茶時之意敢啓答曰知道
정조 11년
洪文泳啓曰禁衛營將官來言今日本營軍兵日次私習云矣敢啓傳曰知道
정조 11년
洪文泳啓曰御營廳將官來言今日本廳軍兵日次私習云矣敢啓傳曰知道
정조 11년
傳于李師濂曰慈殿承候先以金龍柱授職出入事屢勤飭敎而此吏判謂有所據尙不擧行矣近聞慈敎伊時乃父疏擧已知出於憤悒不顧他之意然則持難無可言況甲辰秋傳敎已有提及者到今尤與前日大異至於峸事亦有筵敎吏判之如是持難過矣今日政六品窠金龍柱擬入事分付仍令申飭承候
정조 11년
洪文泳啓曰懿昭廟夏享祭進排官中奏時官不爲待令事極駭然令攸司從重科治何如傳曰向於申飭之下又復犯科萬萬駭然其委折令本監査實草記眞有犯科仍令攸司嚴勘
정조 11년
傳于李師濂曰都承旨與禮曹判書入侍
정조 11년
傳于李喆模曰同副承旨入侍
정조 11년
備邊司薦望以趙英鎭爲義州府尹
정조 11년
傳于李師濂曰大王外孫壻授職自是已例此人豈可不援用是例幼學閔致成今日政初仕窠懸註調用年太少不必肅謝除職後自當呈遞初仕雖無見窠以都政窠中先爲次次序陞擬入事分付
정조 11년
朴天衡啓曰四月二十九日御史鄭大容入侍時兵曹判書金履素回啓擧條以今五月初五日書入至於啓下莫重奏御文字日月誤塡極爲未安原擧條改付標以入臣有不察之失不勝惶恐而當該注書不可無飭推考警責何如傳曰允
정조 11년
有政吏批判書尹蓍東進參判李秉模牌不進參議未差同副承旨李師濂進以尹光心爲戶曹佐郞韓謇爲西部都事李時秀徐鼎修爲分承旨申耆爲分兵曹參議李勉兢爲分參知鄭東觀韓用龜爲分佐郞李復燮爲金堤郡守李𡊠爲分內局提調金尙瑾爲愍懷墓守衛官
정조 11년
兵批判書金履素進參判金魯淳入直參議柳誼病參知李夔病左承旨洪文泳進以李致中爲副摠管沈豐之朴祐源爲分副摠管柳晦源李民秀爲分都摠都事姜游爲曹司五衛將同知單李春敷僉知單尹範敍副司直尹尙東副司正李冕膺李駿德
정조 11년
吏批再政金龍柱爲掌樂主簿鄭殷祥爲南部都事徐退修爲大丘判官
정조 11년
三政姜文岳爲宗廟直長
정조 11년
四政沈厚之爲內贍奉事閔致成爲永祐園參泰宗廟直長姜文岳司圃直長金在明相換
정조 11년
分注書二望以尹光顔李義觀爲分注書
정조 11년
都承旨前望單子入之尹承烈落點
정조 11년
傳于李師濂曰前統帥拿來不言奪符直請拿來竝與宣傳官不爲待令雖因生疎所致該房事萬萬駭然後弊所在關係至重當該承旨遞差承旨前望單子入之待下批牌招察任
정조 11년
以咸鏡監司狀啓在囚罪人金麟三罪狀考出事傳于李師濂曰依龍範例處斷事回諭
정조 11년
以忠淸監司金光默狀啓公州査啓待罪事傳于朴天衡曰當初囚供判付中提及蓋因未詳事實觀此査啓不但流來謬例給代之前難責釐革査啓甚精詳庇仁扶餘事査閱亦爲別白到今俱無爲罪之端勿待罪事回諭三囚亦令今日內開坐稟處
정조 11년
以忠淸監司啓本忠州下吏假稱都事委折査實事傳于李師濂曰假稱與濫騎俱是浪傳所謂討索不過微細之物則牢囚重杖除案充軍該倅事可謂得宜道啓之參酌爲請誠是矣此査啓勿爲回啓該牧使論罪置之事回諭
정조 11년
洪文泳以禮曹言啓曰進上事體何等嚴重而今番端午油物進上中全羅道封進油芚品旣劣下又爲塗油所見極其駭然事之寒心莫此爲甚該道監司沈頤之從重推考當該封進官令該府拿問處之何如傳曰允封進官到任屬耳以前倅捧現告
정조 11년
洪文泳以禮曹言啓曰卽伏見忠淸道所封端午進上油芚則純用付紙不善着油間間班爛品色俱劣揆以事面誠極駭然該道監司金光默從重推考當該封進官令該府拿問處之莫重進上不能檢飭致有此不謹封進臣亦不勝惶恐之意敢啓傳曰知道封進官到任屬耳以前判官捧傳旨事分付看品不由本曹之故致勤提飭之擧卿則別無引罪之端矣大抵年前變通專爲有費無用則如是不勤可乎紙品之依舊太厚亦甚不察完伯則役心多端査究方張餘念無暇及於供御之事此道伯熟聞做治頗有威力云而乃有此慢忽之事其爲駭然不在物也問備太輕爲先越俸三等
정조 11년
李師濂以觀象監言啓曰因政院草記傳曰向於申飭之下又復犯科萬萬駭然其委折令本監査實草記事命下矣査問其委折則當該官李東柱所告內懿昭墓夏享祭差以奏時之任則安敢不爲進去而因其住接處稍間未及於摘奸時云設如渠言進去待令未趁摘奸有此執頉事之稽慢莫此爲甚依政院草記令攸司科治何如傳曰允
정조 11년
朴天衡以義禁府言啓曰因領議政金致仁所啓李義行依該府勘律施行事擧條啓下矣李義行依前勘律杖一百收贖告身盡行追奪平安道龍岡縣流三千里定配而以當初議啓內辭意具罪目依例發遣府書吏押送配所何如傳曰允
정조 11년
李東郁以義禁府言啓曰保放罪人徐直修李運彬尹得愚等査啓旣已啓下有今日稟處之命依例還囚之意敢啓傳曰知道
정조 11년
李東郁以義禁府言啓曰金海前府使李邦榮昆陽前郡守趙雲履泗川前縣監金胤行三嘉前縣監金啓淳安義前縣監朴師郯陜川前郡守朴仁榮等拿問處之洪州前牧使安廷玹赤梁前僉使朴泰俊憑閱處之事傳旨啓下矣李邦榮趙雲履金胤行安廷玹等今方待命卽爲拿囚金啓淳朴師郯時在任所朴仁榮以潭陽府使亦在任所云依例發遣府羅將竝拿來朴泰俊以領運差使員未及上來云發遣府書吏所到處拿來何如傳曰允
정조 11년
朴天衡以義禁府言啓曰因刑曹啓辭逆賊明謙緣坐花名時當該部官拿問嚴勘事命下矣當該部官沈景文今方待命卽爲拿囚之意敢啓傳曰知道
정조 11년
李喆模以義禁府言啓曰前統制使柳鎭恒拿來盤覈從重勘斷事傳旨啓下矣柳鎭恒自任所未及上來云發遣府書吏所到處拿來何如傳曰允
정조 11년
李師濂以吏曹言啓曰新除授義州府尹趙英鎭方在罷散中何以爲之敢稟傳曰敍用
정조 11년
朴天衡以禁衛營言啓曰本營把摠所入直哨官許演去夜考察晩時進去執頉於都巡牌將莫重警巡如是慢忽事極駭然決棍汰去之意敢啓傳曰知道
정조 11년
李喆模以義禁府言啓曰時囚罪人李萱草供判付內勅錢事倉穀事俱屬前官且而報營在渠別無爲罪之端至於刑具亦不大段執頉當初差遣出於念舊又聞近頗斷飮政宜且觀來效只以刑具事以公罪功議區別勘放仍令當日還官使之隨事小心期於圖報事嚴飭分付前官事議處事命下矣取考律文則大明律制書有違條有曰凡奉制書有所施行而違者杖一百云矣李萱無功議云杖一百以公罪收贖放送勅庫錢虛留城餉米那移之當該前府使令道臣指名狀聞後拿問定罪何如傳曰允
정조 11년
李師濂以義禁府言啓曰時囚罪人金胤行本府議啓內昨冬還糴磨勘之時其所虛錄至於五千餘石之多所捧之穀又極麤劣以致春糶之闕巡農糧之不繼事係不法自有當律以此照律罪取考律文則大典通編倉庫條有曰虛錄守令徒三年定配又五年禁錮大明律制書有違條有曰凡奉制書有所施行而違者杖一百名例有曰二罪俱發以重者論大典通編推斷條有曰犯私罪杖一百以上決杖告身盡行追奪云矣金胤行從重論告身盡行追奪又五年禁錮忠淸道舒川郡豆谷驛徒三年定配而以議啓內辭意具罪目依例發遣府羅將押送配所何如傳曰允
정조 11년
禁府啓目泗川前縣監金胤行原情云云傳旨問目內辭緣泛稱遲晩所當請刑是白乎矣曾經都摠都事勿爲請刑載在大典通編且有以草供捧入之命上裁何如判付啓除刑推議處爲良如敎又啓目金胤行議處云云以此照律何如啓依允又啓目洪州前牧使安廷玹原情云云傳旨問目內辭緣泛稱遲晩所當請刑是白乎矣曾經侍從勿爲請刑載在大典通編且有以草供捧入之命上裁何如判付啓旣已罷職別無更問之端分揀放送爲良如敎又啓目豐川府使李萱原情云云傳旨問目內辭緣泛稱遲晩所當請刑是白乎矣曾經宣傳官勿爲請刑載在大典通編且有捧草供以入之命上裁何如判付啓勅錢事倉穀事俱屬前官且云報營在渠別無爲罪之端至於刑具亦非大段執頉當初差遣出於念舊又聞近頗斷飮政宜且觀來效只以刑具事以公罪功議區別勘放仍令當日還官使之隨事小心期於圖報事嚴飭分付爲旀前官事議處爲良如敎又啓目罪人沈基泰更招云云以判付內辭意更良反覆嚴問則上項諸條一一自服入己之贓遠過萬金此實近來贓吏之所未聞者若論其罪犯死且有餘事當仰請照法勘斷而旣有捧草供以入之命上裁何如判付啓渠旣一一遲晩自有當律而剩錢取用與他條箕斂事件本自不同是如乎剩錢取用則不可直斷以死律贓案正在於外此名色之種種非理不正者則剩錢一款外某條入己某條公用更良各各區別爲先論理議處爲有矣如有疑端罪人處更爲盤問後修啓爲良如敎又啓目粘罪人沈基泰議處云云以此照律勘斷何如判付啓雖非待時之律皆行詳覆曾於刑曹已有定式兺不喩設令一一無錯逐條更捧遲晩招又以當律捧結案招然後報議政府詳覆可議照律是如乎待承款詳覆移文時仍又收議大臣以聞爲良如敎又啓目尙州前牧使沈基泰原情云云以傳旨內辭意及繡啓所論發問目嚴門則許多條件幾盡承款貪贓之狼藉不法之縱恣實是挽近之所未覩聞而惟於災結私用一款終始抵賴不爲直招至如剩錢取用餘結作錢等事外雖遲晩內實漫漶自附公用之科欲掩入己之跡者究其情狀萬萬痛惡刑推得情何如判付啓繡啓中許多論列之事有辱朝廷兺不喩聞於筵奏外此種種剝割殘忍之政不一而足云今用贓吏之律先令具格囚者出於十分商量之擧到今事端彰露之後雖欲隱諱勢無奈何方又問啓於御史如是之際又出原啓所未出之贓汚則在渠不但罪上添罪雖欲生出獄門其可得乎大抵近來貪風日熾無論方伯守宰出自近班者略無顧忌稍稱有勢閥者恃以肆恣一年二年浸浸爲舊日樣子以今觀之丙申初用重典之擧何異於一場戲劇彼坐譴者亦豈無向隅之竊歎懲一之政捨此首發而奚爲右項干犯諸條入己與否區處委折及其他鄙瑣箕斂之事竝以更良嚴問取招期於得情爲有矣又復漫漶斷當卽地加刑亦以此意添問目究覈爲旀囚供以本道査啓之將有指陳作一口實自本府催促該道斯速修啓萬一拘於顔私草草方便自道伯難逭不以實之律以此嚴飭分付爲良如敎又啓目兼春秋宗簿正韓晩裕承文判校金禧麟戶曹正郞承膺祚禮曹佐郞李宗烈兵曹佐郞金珍恪工曹佐郞金錫權等原情云云口招嚴問之下一辭漫漶泛稱遲晩韓晩裕段所當請刑是白乎矣曾經侍從勿爲請刑載在大典通編上裁爲白乎旀金禧麟承膺祚李宗烈金錫權等段竝只刑推得情何如判付啓韓晩裕段旣云差祭承膺祚李宗烈等段亦云闕外待令金錫權段進排官進去竝分揀放送其餘兼春秋竝只照律爲良如敎又啓目金海前府使李邦榮原情云云傳旨問目內辭緣泛稱遲晩所當請刑是白乎矣曾經侍從勿爲請刑載在大典通編且有捧草供以入之命上裁何如判付啓曾聞溫陽治績乙仍于弊如本邑歉如昨歲而抄拔賑捄之擧意謂恢恢可做自聞封庫之說已有滋惑及見繡衣之啓不違所料大抵見慍於繡衣儘由防報一款朝廷之失一良吏不惟可惜御史之輕先封庫亦關後弊纔以此意面飭筵席是如乎所謂論列諸條誠未知爲不法是置除留錢賣鄕錢事渠供中云云俱有條理足謂白白無累賊人烙額事不過是恐嚇之說則不考面痕只憑耳剽致有此登聞者御史事生疎甚矣至於虛錄反作等事囚供與繡啓各有相左兺除良未捧居末已經統帥論啓而回分云云最似擅便昨歲本邑不可以常例責之兺不喩矯發倉穀古人嘗有行之者藉令此囚越法矯發猶不至難貰之罪而況其處事異於繡啓以此以彼御史之論罷已過矣封庫尤非矣此囚卽爲白放罪名蕩滌御史不審之失不可無警爲先從重推考爲良如敎又啓目昆陽前郡守趙雲履原情云云傳旨問目內辭緣泛稱遲晩所當請刑是白乎矣曾經宣傳官勿爲請刑載在大典通編且有捧草供以入之命上裁何如判付啓本罪之外有萬萬痛駭者熟知爲人之不事事屢靳之餘雖不得不差遣而辭陛時下敎何等丁寧則不惟不念圖報乃反恣意犯科似此武弁須寘加倍之律庶或知戢兺不喩諸般不法除良催科之際嚴督不患無方必以穢惡之物行此乖悖之擧奚特止於傳笑四隣渠雖不似卽亦命吏則辱朝廷大矣嚴問之下又敢分疏所爲尤極無狀爲先嚴飭道伯詳査狀聞後照律此囚仍囚以待究竟爲良如敎又啓目淸道前郡守鄭昌期原情云云傳旨問目內辭緣泛稱遲晩所當請刑是自乎矣旣有捧草供以入之命上裁何如判付啓刑具之違式雖諉御史齎去尺制之與營尺相左之致而職非討捕妄用盜刑已萬萬率爾人命致死無論邂逅與否自有濫殺之律是遣外此諸條俱無發明之端今日坐起時嚴加照勘以懲他邑宰麤率之習爲良如敎又啓目中部都事沈景文原情云云問目內辭緣泛稱遲晩所當請刑是白乎矣旣有以捧草供以入之命上裁何如判付啓前供瞭然已倖放而今供又若前卽欲分揀放送本事所係至重部官曹郞間不可無査出懲一之擧卿等更問該曹參以囚供論理議處爲良如敎又啓目沈景文議處云云以此照律何如啓依允
정조 11년
賑恤廳啓目粘定州居幼學石明喆上言萬萬無嚴移送秋曹各別嚴刑照律遠配以爲痛懲之地何如啓民習固萬萬駭痛不可不嚴加懲治以防奸民頑濫之習而原其本事極涉殊常亦不可不一番行査設令眞是漏結若無陳告之人本廳何從以知之觀於三分二還給民人而本廳能免勒奪之罪乎大抵朝家之最素切痛者牟利輩之陳告也貪其四一之賞指告烏有之地符同作奸弊無紀極畢竟所受困者邑與民也年前頒式蓋期無刑是如乎此事段似屬於令前指告人作俑之罪不可仍置兺不喩陳告不實告人刑配之律載在續典又不可謂之令前同陳告人及上言是在狀頭竝令刑判嚴加究覈以聞俾絶指告之路俾杜民邑之弊爲旀陳告人段如不直招爲先嚴刑取招爲良如敎
정조 11년
刑曹啓目全州吏房崔昌彦賑恤色吳性直等原情云云依傳敎嚴加刑訊反覆究覈是白乎矣游辭抵賴終不直招加作米之勒定高價不有市直而反諉邑規自備牟之塵土相雜旣載繡啓而但稱空殼至於決訟立落之無常則只以旣現露之山訟彌縫差任賄賂之公行則亦以已査實之鄕任納供是白乎所繡啓條列旣甚明白特敎査問事體嚴重而渠輩乃以幺麽下吏依違顧瞻言言呑吐節節粧撰究厥情狀誠極痛惡竝以更加嚴訊期於取服何如啓幺麽遐土蟣蝨之賤敢於嚴問之下如是漫漶此必道伯右袒前倅操切於捉上之時俾無得開口於曹庭乙仍于渠輩有此抵死呑吐事之駭痛莫甚於是非不知限死加刑期於得情而眞所謂有庳之民奚罪先以此意發問目道伯之操切有無竝以施威究問爲有矣初招究問諸條一體盤覈如不直招啓目勿爲修啓爲良如敎
정조 11년
傳于李師濂曰連値齋日時囚中當照律議處人皆以草供粘連書入俾無滯囚之弊今已夜深沈基泰待明朝開坐擧行
정조 11년
丁未五月初六日辰時上御誠正閣同副承旨入侍時同副承旨李師濂假注書李冕膺記事官尹行任記事官金祖淳以次進伏訖上曰承旨何年登科乎師濂曰丁亥泮試戊子赴矣上曰有子幾人乎對曰有二子矣上曰都承旨右承旨入侍出榻敎行都承旨沈豐之右承旨朴天衡追入進伏上曰持平宋煥箕上疏入之出榻敎賤臣承命出去持入上命承旨讀奏師濂讀奏訖上曰從當賜批留置政院可也上命承旨讀奏賑恤廳啓目天衡讀奏訖上命書判付仍敎曰奸民輩牟利之習予嘗痛惡之矣爲其四一之賞每有陳告之擧後弊不可不杜矣雖以折受事言之孝昌墓香炭折受尙未有定而大凡折受之規雖曰給價實無一錢之受者故官與吏白失其所利必欲以某條充代畢竟受害者吾民也豈非矜憐之甚乎尙未定折受者良以此也上曰十一日祥祭慈殿必欲臨奠爲敎而移次勞動萬萬焦迫纔已仰請中止而慈宮當於初九日詣慶熙宮十二日還宮令該曹知悉出傳敎上曰初九日詣慶熙宮先就敦化門外祗迎祗迎時服色以黑圓領袍磨鍊出宮時及祗迎後動駕時皆以視事服磨鍊慈宮還宮時亦當陪還以此分付出傳敎命退諸臣以次退出
정조 11년
丁未五月初六日午時上御重熙堂都承旨禮兵判入侍時行都承旨沈豐之記事官金孝建李相璜金祖淳禮曹判書徐有隣兵曹判書金履素以次進伏訖上命書傳敎曰政官牌招開政又命書傳敎曰都承旨許遞前望單子入之待下批牌招察任有隣曰今十二日大駕還宮時前後部鼓吹及惠慶宮還宮時前部鼓吹以陳而不作磨鍊此後文禧廟三年內動駕時亦皆以陳而不作磨鍊何如上曰依爲之出擧條有隣曰今初九日惠慶宮詣慶熙宮時陪從百官參考前例以各司各一員有堂上衙門堂郞各一員宗親每品各二員承旨史官各二員磨鍊乎上曰依爲之陪從百官各司一員有堂上衙門堂郞各一員宗親每品各一員令吏曹書入可也履素曰惠慶宮詣慶熙宮時侍衛以兵曹都摠府堂郞各二員五衛將二員武臣兼宣傳官四員磨鍊而內禁衛兼司僕羽林衛以幾員磨鍊前後射隊以幾名磨鍊乎上曰內禁衛三十名兼司僕五員羽林衛五員磨鍊前後射隊以四百名磨鍊可也出擧條豐之曰惠慶宮動駕時承史侍衛已爲筵稟定奪矣政官牌招開政差出何如上曰依爲之有隣曰惠慶宮動駕時陪從百官服色何以磨鍊乎上曰以無揚黑團領磨鍊可也履素曰惠慶宮動駕時侍衛服色何以磨鍊乎上曰以靑天翼黑笠去笠飾磨鍊可也有隣曰今十二日惠慶宮陪還時祗迎處所以興化門外磨鍊乎上曰依爲之出擧條履素曰今初九日動駕時何營軍兵隨駕何營軍兵留陣而禁軍及馬步軍幾番幾哨磨鍊乎上曰訓局步軍十哨馬軍四哨爲先後廂禁軍五番隨駕留陣則依例磨鍊可也履素曰十一日行祭時禁軍當以全數磨鍊而軍兵與朝士有異微吉之制無以擧行所着服色諸臣易服時卽爲純吉何如上曰依爲之履素曰在前慶熙宮動駕時扈衛軍官隨駕入直連爲置之矣今番則依例磨鍊乎上曰依例磨鍊可也出擧條豐之曰臣於昨日見全羅忠淸兩道封進端午方物油芚則或加塗油或用拊紙品旣劣下色又麤駁莫重進上如是不謹事體所在萬萬駭然當該道臣及封進官已自春曹草記請罪而其在尊事體重貢獻之道決不可仍而置之兩道進上油芚一倂退送使之卽速改備上送何如上曰依爲之湖西則觀於今日査啓可知麻岬之爲弊滋甚豈必以道伯邑倅之不察貽弊於寺僧本道則改封進一款置之湖南則使之改封進近來過於察下情凡有供御設或不謹罷拿之啓一倂靳允外邑亦認以常事到今孰知十餘邑卄餘邑守宰一倂坐罷之例此亦國綱所關先令廟堂嚴飭可也出擧條命退諸臣以次退出
정조 11년
行都承旨沈豐之未肅拜左承旨未差行右承旨李在學未肅拜左副承旨未差右副承旨趙衍德坐直同副承旨安廷玹坐直注書金孝建仕一員未差假注書李冕膺仕直事變假注書李顯秀仕
정조 11년
安廷玹啓曰今十一日文禧廟小祥親祭祭文及孝昌墓小祥祭祭文當爲製進藝文提學徐有隣待明朝牌招何如傳曰當製下矣
정조 11년
李師濂啓曰來十一日朝參文孝世子小祥相値頉稟之意敢啓傳曰知道
정조 11년
李師濂啓曰來十一日輪對文孝世子小祥相値頉稟之意敢啓傳曰知道
정조 11년
李師濂啓曰前統制使柳鎭恒拿來時奪符次標信密匣請出之意敢啓傳曰到城外奪符
정조 11년
李師濂以都摠府言啓曰今日入直內三廳武兼禁軍及軍兵等當爲中日習射而國忌齋戒相値不得爲之之意敢啓傳曰知道
정조 11년
李師濂啓曰禁衛營將官來言今日本營軍兵日次私習云矣敢啓傳曰知道
정조 11년
李師濂啓曰御營廳將官來言今日本廳軍兵日次私習云矣敢啓傳曰知道
정조 11년
李師濂啓曰行都承旨尹承烈左承旨洪文泳右承旨朴天衡右副承旨李喆模今日竝不仕進所當牌招而拘於廳規不得請牌何以爲之敢稟傳曰牌招
정조 11년
以行都承旨尹承烈左承旨洪文泳右承旨朴天衡左副承旨洪義榮右副承旨李喆模牌不進傳旨傳于李師濂曰與同副竝許遞前望單子入之待下批牌招
정조 11년
承旨前望單子入之李亨逵鄭景淳李亨元徐有成李謙彬姜落點
정조 11년
傳于李亨元曰領議政入侍事遣史官傳諭
정조 11년
徐有成啓曰領議政金致仁依下敎來待矣傳曰入侍
정조 11년
傳于李亨元曰陳疏及在外承旨與同副承旨許遞前望單子入之待下批牌招察任
정조 11년
以禮曹儀註傳于李亨元曰自齋殿還內時當用無揚黑圓領袍此條遺漏只以還齋殿改具爲言如是則自內之服也何必書之儀註乎屢敎之下終不釐正當該承旨從重推考
정조 11년
承旨前望單子入之李秉模李漢豐趙衍德安廷玹落點
정조 11년
李亨元啓曰新除授左承旨李漢豐以前任北兵使時在任所斯速乘馹上來事下諭何如傳曰許遞前望單子入之
정조 11년
李亨元啓曰新除授同副承旨安廷玹以前任洪州牧使方在解由未出中何以爲之敢稟傳曰勿拘
정조 11년
以禮曹節目傳于安廷玹曰惠慶宮陪從百官仍以陪從服色興化門外祗迎事分付
정조 11년
傳于安廷玹曰似此應行之節如是不察禮曹當該堂上推考
정조 11년
傳于安廷玹曰留院公事入之
정조 11년
傳于李亨元曰俄因大臣筵奏閫帥以上罪名書入以爲區別處分之地今聞政院所奏入侍承旨忘未記得只以侍從捧入云當該承宣事已萬萬駭然今於提問之下所對亦極未瑩當該承旨遞差
정조 11년
傳于安廷玹曰齋任沈象奎定配分揀使卽上送事下諭于本道監司
정조 11년
以忠淸監司啓本罪人鄭濂淸州牧到配事傳于趙衍德曰不過重其事分揀放送事回諭
정조 11년
安廷玹以都摠府言啓曰新除授分副摠管沈豐之時無職名令該曹卽爲口傳付軍職何如傳曰允
정조 11년
兵曹口傳政事司直沈豐之
정조 11년
安廷玹以都摠府言啓曰今此慶熙宮擧動時寶劍侍衛不可不備員而都摠管西溪君熠身病雲峰君杺魂宮入直副摠管柳義養李致中李宜老俱有身病寶劍及侍衛守宮將不得備員合有變通之道令政院急速稟旨變通仍令該曹口傳差出以爲備員侍衛之地何如傳曰允竝許遞
정조 11년
兵曹口傳政事以西春君燁宋載經爲都摠管尹師國蔡弘履魚錫定爲副摠管
정조 11년
安廷玹啓曰左副承旨趙衍德未肅拜臣吏兵批兼進之意敢啓傳曰知道
정조 11년
有政吏批判書尹蓍東進參判未差參議未差同副承旨安廷玹進以金文淳爲吏曹參判李時秀爲參議曺允邁爲敦寧判官金復元爲成歡察訪積城縣監李德懋孝昌墓守衛官洪龍燮仍任事承傳
정조 11년
再政鄭萬始爲奉常正李集斗爲分承旨洪秉纘爲慶尙監司前縣監申思運復資事承傳
정조 11년
兵批判書金履素病參判金魯淳入直進參議柳誼病參知李夔病同副承旨安廷玹進副司直尹承烈閔鍾顯朴天衡李東郁李喆模李師濂洪義榮曺允大洪文泳副司果鄭萬始金履翼宋翼孝白峙僉使柳枝蕃濟物萬戶李仁蕃龍津萬戶申載熙以上仍任事承傳
정조 11년
再政同知單申大謙李漢豐副護軍李漢泰元厚鎭吳載徽副司直李邦一徐有大金持默李亨逵李秉鼎洪秉纘嚴思晩鄭景淳柳焵林錫喆李集斗姜李奎緯申思運徐有成李亨元李枰沈埉副司果李秉喆李普天
정조 11년
安廷玹以禮曹言啓曰今五月十一日文孝世子小祥祭時王大妃殿望哭惠慶宮哭臨中宮殿望哭儀註直入各殿宮之意敢啓傳曰知道
정조 11년
安廷玹以禮曹言啓曰今五月初九日惠慶宮詣慶熙宮時出還宮儀註直入惠慶宮之意敢啓傳曰知道
정조 11년
安廷玹以景慕宮提調言啓曰太常黃杏今方薦新於本宮而苑杏姑未成熟待爛熟薦新之意敢啓傳曰知道
정조 11년
安廷玹以義禁府言啓曰封進官全州前判官李宜耆拿問處之事傳旨啓下矣李宜耆前已他罪拿囚而各樣所犯因本道査啓待秋曹査事究竟後更爲稟處事覆啓蒙允待査事究竟一體添問目取招何如傳曰允
정조 11년
安廷玹以義禁府言啓曰時囚罪人李邦榮草供判付內此囚卽爲白放罪名蕩滌事命下矣李邦榮卽爲放送之意敢啓傳曰知道
정조 11년
安廷玹以義禁府言啓曰忠淸道淸州牧栗峯驛徒三年定配罪人鄭濂放送事命下矣鄭濂卽爲放送事分付該道道臣之意敢啓傳曰知道
정조 11년
安廷玹以義禁府言啓曰封進官公州前判官徐直修拿問處之事傳旨啓下矣徐直修前已他罪拿囚而査啓今方稟處待判下擧行何如傳曰允
정조 11년
禁府啓目公州前判官徐直修原情云云傳旨內辭緣泛稱遲晩刑推得情何如判付啓偸災雖已脫空此事亦係不察今日開坐時同爲照律爲良如敎
정조 11년
禁府照目庇仁前縣監李運彬矣出自從班分憂下邑則其所自效宜倍他人而今乃全不了事徒委奸吏糴事則月一排巡不免農夫之阻飢賑政則淡粥無鹽以致飢民之自嘔是白遺災結之濫報至於一百餘結稅米之加捧又爲每結一斗諸般所犯俱係不法鄕客招謗猶屬餘事繡啓道査若是明的以此照律罪從重論杖八十收贖告身盡行追奪徒三年定配勿限年禁錮私罪奉敎比之尹得愚所犯自有輕重之殊雖以災結言之濫報則可也不察則可也爲私用入己則未必爲然禁錮一款分揀爲旀本律段功減一等爲良如敎又照目扶餘前縣監尹得愚矣不法之事不一而足以災結則其所濫報至於二百餘結以還穀則那移私用至於一百五十餘石以賑政則名以私賑而混用國穀是白置偏任奸鄕百弊俱興事事憒憒不省頭緖以結徵錢至於二十餘兩而補賑之計未有所著五百九十九兩先爲取用則入己之跡已自難掩矣繡啓論列正得其實道臣査啓尤爲明白則當初供辭之飭辭欺誣又添一罪竝只以此照律罪從重論從一科斷杖一百收贖告身盡行追奪流三千里定配勿限年禁痼私罪奉敎依允爲旀功減一等爲良如敎又照目承文院判校金禧麟兵曹佐郞金珍恪等矣課製亦試事未出榜之前他史官之替入自是常例右位二人縱諉閣職之須資亦値祭班之往參竝與兼史而不爲待令以致試員之破格冒入事之駭然莫此爲甚罪各笞五十收贖解見任別敍竝只私罪奉敎依允以公罪施行爲良如敎又照目滿浦前僉使曺命喆矣身爲鎭將不顧交承之嫌惟以貪色之心欲爲强奸鎭婢拘之以守廳威之以枷囚脅迫多端竟使至於抱冤投水夫官長濫刑邂逅致死者尙抵重罪況命喆以幺麽鎭將肆其淫虐欲奪匹婦之志以致非命之死者乎且於嚴問之下敢以不成之說粧撰納供欲爲逭罪之計者究其情狀節節痛駭以此照律罪從重論杖一百收贖告身盡行追奪流三千里定配私罪奉敎依允功減一等爲良如敎
정조 11년
安廷玹以義禁府言啓曰時囚罪人曺命喆杖一百收贖告身盡行追奪流三千里定配事照律公事判付內功減一等事命下矣曺命喆功減一等杖一百收贖告身盡行追奪黃海道長連縣朴山驛徒三年定配而以議啓內辭意具罪目依例發遣府書吏押送配所何如傳曰允
정조 11년
安廷玹以義禁府言啓曰時囚罪人尹得愚杖一百收贖告身盡行追奪流三千里定配勿限年禁錮事照律公事判付內功減一等事命下矣尹得愚功減一等杖一百收贖告身盡行追奪勿限年禁錮黃海道豐川府安山驛徒三年定配而以議啓內辭意具罪目依例發遣府羅將押送配所何如傳曰允
정조 11년
安廷玹以義禁府言啓曰時囚罪人李運彬杖八十收贖告身盡行追奪徒三年定配勿限年禁錮事照律公事判付內禁錮分揀本律段功減一等事命下矣李運彬禁錮分揀本律功減一等杖七十收贖告身盡行追奪原春道金城縣眞木驛徒一年半定配而以議啓內辭意具罪目依例發遣府羅將押送配所何如傳曰允
정조 11년
安廷玹以訓鍊都監言啓曰本局砲手朴尙雲東城外燕尾亭近處見其虎跡單身追放小虎一頭捉得來納依例封進而三升三疋木綿二疋布子一疋依定式施賞之意敢啓傳曰知道
정조 11년
安廷玹以義禁府言啓曰時囚罪人沈景文兩罪人換配委折景文前後所供每以阿只之院洞居住初非誤錄以此爲自明之端今覽兩道査報又爲往復秋曹則鏡城之阿只院洞之阿只連年歲與名字初無相換之事而當初該部成冊中阿只則以院洞懸錄故秋曹一遵成冊院洞之女發配富寧則換配之失不在於秋曹職由於該部査報時誤錄居住之致逆屬花名關係何如而誤錄居住有此換配之擧事之驚駭莫此爲甚以此照律取考律文則大明律不能爲條有曰凡不能得爲而爲之事理重者杖八十大典通編推斷條有曰犯私罪杖八十奪告身三等犯枉法受贓外笞杖竝收贖云矣沈景文杖八十收贖奪告身三等放送何如傳曰允如有功議各減一等
정조 11년
禁府啓目粘罪人沈基泰更招云云旣已遲晩係是一律結案取招何如判付啓今則旣除又除所謂私用之數不踰千金捨却剩錢萬數之犯用只欲照律於巫布酒債等種種瑣細之事則揆以事理太無意義大抵剩錢之此多卽道伯之所敎使若無偏劃本牧之擧寧有就此染指之理乎道伯事旣如此則但用法於此囚大非核實之擧刑政之顚倒亦莫甚於此初欲限死嚴刑減律定配而適値齋日不可用刑罪人沈基泰減死杖配至於道伯之助虐而益富固萬萬駭愕且聞繡衣之言奉命之日纔渡漢水一步沈基泰貪聲已不勝其聒耳及到本道人莫不扼腕唾罵云職在旬宣能不靦面始旣勸成終莫誰何他人尙可寬恕此道伯焉敢乃爾朝家於此道伯每許質實乙仍于今番差遣無異特畀而不念圖報之道行此濟私之擧上以孤負下以貽羞此而尋常看過將何以責成而懲礪該道監司金尙集亟施削職之典使諸道道臣知阿好之莫逭邦憲仍令廟堂謄出初供以後判付行會諸道爲良如敎
정조 11년
都承旨李亨逵疏曰伏以流光迅邁此月重回我文孝世子祥期隔以數日伏惟聖懷悲疚何以堪抑凡在臣民竊不勝痛冤之至仍念臣一病支離四載于今形骸已枯精神如霧不生不滅如鬼如人省覺或存蠢動無路雖荷我聖上收簪之洪恩每煩近密之特授而只緣濱死無計承膺每於一番違逋輒致一番添病有臣如此生不如死今玆除旨又丁此時使臣苟有一分可强之勢則何敢自犯逋慢重自陷於辜恩蔑分之科哉伏枕涕泣只有遄死之願伏惟聖慈特賜矜憐許解臣職仍治臣罪以肅朝綱焉臣於鳥死哀鳴之日尙有秉彝不泯之天自不得不一言以哀號惟聖明垂察焉嗚呼昨年五九月之變人耶鬼耶此何理也皇天眷棐祖宗垂祐奠國勢於盤泰迓景命於綿延奈之何五月之變忽出於賀儀涓吉之後遂使主鬯無托貳極空虛八域含生之倫莫不奔走悲號惟以孟冬之彌月含痛茹冤以俟流虹之慶又遭不意之變竟致絶望之境人心惝怳莫不疑怪及承慈敎徽音叮嚀始知症患之怪底實有源委之所祟則前日之悲冤轉益悲冤前日之疑怪轉益疑怪思見另行鉤覈夬復臣民之讎而一日二日拖至半年尙無鋤治之擧三司之啓已成故紙一國之籲徒歸例批此曷故焉此曷故焉悲憤之人情如潮斯至莫可止遏而殿下一例沮抑何也惟彼逆醫妖媼雖是蟣蝨之微投藥斷乳卽其畢露之眞贓則執此査鉤必有到底之地豈可以沒模捉無脈絡置而不問耶顧今讎日奄迫釋服在卽离明之輝從此永閟臣民之冤無地可洩揆以天理人情寧不哀痛臣於垂死之中悲憤弸結玆因乞免之章略此仰籲伏願聖明亟降明命以洩帀域悲惑之情焉臣無任屛營祈懇之至謹昧死以聞答曰省疏具悉已悉諭矣卿其勿辭調理